ປ. ທຣຳ ບໍ່ຫົວຊາ ຕໍ່ຂ່າວນອງນັນ ທີ່ປົດທ່ານ Comey ແລະຊອກຫາ ຜູ້ທີ່ຈະມາຮັບໜ້າທີ່ ແທນຢ່າງໄວວາ
ລັດຖະບານທ່ານທຣຳ ໄດ້ສຳພາດ ຜູ້ສະໝັກ ຢ່າງໜ້ອຍ 8 ຄົນແລ້ວ ທີ່ຈະມາຮັບຕຳແໜ່ງ ເປັນຫົວໜ້າ ແທນທ່ານ Comey ຊຶ່ງອາດຈະມີຂຶ້ນ ກ່ອນວັນສຸກຈະມາ.
ໃນວັນຈັນວານນີ້ ເຈົ້າໜ້າທີ່ທຳນຽບຂາວ ໄດ້ສືບຕໍບ່ຽງເບນການກ່າວຕຳນິຕິຕຽນປະ ທານາທິບໍດີ ດໍໂນລ ທຣຳ ກ່ຽວກັບການປົດອອກ ຜູ້ອຳນວຍການອົງການສັນຕິບານ ກາງສະຫະລັດຫຼື FBI James Comey ແລະຍັງຢືນຢັນເຖິງການຊອກຫາລາຍຊື່ຂອງ ຜູ້ທີ່ຈະມາແທນຕຳແໜ່ງຂອງທ່ານ ຢ່າງໄວວາ ຫົກມື້ ຫຼັງຈາກທີ່ທ່ານ ທຣຳ ໄດ້ປົດທ່ານ Comey ອອກ ຊຶ່ງການປົດອອກທີ່ວ່ານີ້ ໄດ້ມີ ຂຶ້ນຂອງການຕັດສິນໃຈໃນວໍຊີງຕັນ ກັບພັກ Democrats ທີ່ໄດ້ຮຽກຮ້ອງໃຫ້ມີການສືບ ສວນສອບສວນພິເສດແບບເອກະລາດ ທີ່ຈະເຂົ້າມາກຳກັບເລື່ອງການເປັນໄປໄດ້ລະ ຫວ່າງຣັດເຊຍ ກັບທ່ານທຣຳ ເຖິງແມ່ນວ່າ ການຫຼົ້ມແຫຼວທາງການເມືອງໄດ້ແກ່ຍາວອອກໄປ ແລະຍັງບໍ່ທັນແຈ້ງຂາວ ຢູ່ນັ້ນ ກໍຕາມ ການຕັດສິນໃຈ ທີ່ຈະປົດທ່ານ Comey ອອກນັ້ນໄດ້ກາຍມາເປັນການລົບ ກວນແຜນການທາງກົດໝາຍຂອງປະທານາທິບໍດີ ທີ່ໄດ້ປະເຊີນກັບທາງຕັນມາແລ້ວນັ້ນ ກ່ອນທີ່ໄດ້ປົດທ່ານ Comey ອອກນັ້ນ ທ່ານ Comey ແມ່ນໄດ້ກຳກັບເລື່ອງການສືບ ສວນທີ່ໄດ້ຖືກກ່າວຫາວ່າຣັດເຊຍ ວ່າໄດ້ເຈາະຂໍ້ມູນເຂົ້າໃນການເລືອກຕັ້ງປະທານາທິ ບໍດີ ປີ 2016 ພ້ອມທັງຂໍ້ມູນ ທີ່ປະທະກັນລະຫວ່າງ Moscow ກັບໜ່ວຍໂຄສະນາຫາ ສຽງຂອງທ່ານທຣຳ ສະມາຊິກສັງກັດພັກ Democrats ຫຼາຍທ່ານ ເຊື່ອວ່າການປົດອອກຄັ້ງນີ້ໄດ້ສ້າງບັນຫາ ຕໍ່ການຍຸຕິທຳຢ່າງໃຫຍ່ຫຼວງ ແລະທ່ານທຣຳເອງ ກໍຊາບເລື່ອງນີ້ທີ່ວ່າ ທ່ານມີເລື່ອງການ ສືບສວນຣັດເຊຍ ໃນຫົວຂອງທ່ານ ຕອນທີ່ທ່ານປົດທ່ານ Comey ອອກນັ້ນ ໃນວັນຈັນວານນີ້ ເຈົ້າໜ້າທີ່ປະຈຳທຳນຽບຂາວ ອີກຄັ້ງນຶ່ງ ໄດ້ບ່າຍແບນຂ່າວນອງນັນ ທີ່ວ່ານີ້ວ່າເປັນການໂຈມຕີຈາກຝ່າຍຄ້ານ ຊຶ່ງນັ້ນແມ່ນຄຳເວົ້າຂອງໂຄສົກປະຈຳທຳນຽບຂາວ ທ່ານ Sean Spicer ທີ່ໄດ້ ກ່າວຕໍ່ກອງປະຊຸມຖະແຫຼງຂ່າວປະຈຳວັນໄວ້ ໃນກອງປະຊຸມຖະແຫຼງຂ່າວ ຄັ້ງທີ 2 ຕໍ່ມາ ທ່ານ Spicer ຍັງໄດ້ປະຕິເສດທີ່ຈະໃຫ້ລາຍ ລະອຽດກ່ຽວກັບຂໍ້ຄວາມທີ່ຂຽນລົງໃນ twtter ໃນສັບປະດາແລ້ວນີ້ ໃນອັນທີ່ປະທານາ ທິບໍດີ ເບິ່ງຄືວ່າ ຂົ່ມຂູ່ທ່ານ Comey ໃຫ້ມິດງຽບ ” ຊຶ່ງທ່ານ Spicer ໄດ້ກ່າວໄວ້